Bermeo

Bermeo Bizkaiko kostaldeko udalerri bat da, Busturialdekoa, 1236an hiribildutzat sortua. 34,12 km2 ditu, eta . urtean  biztanle zituen. 

Hiribilduak 1476tik 1602ra «Bizkaiko buru» titulua izan zuen, Bizkaiko Jaurerriko hiri nagusia zenez. Hori dela eta, hainbat pribilegio izan zituen eta Bizkaiko Batzar Nagusietan beste hiribilduen aurrean nagusitasuna zuen. Gainera, erregeak Bizkaira joaten ziren bakoitzean, Santa Eufemia elizan zin egiten zuten, Bermeoren nagusitasunaren erakusgarri.

Bermeok arrantza tradizio handia du, eta herriko ekonomia arrantzaren inguruko sektorean oinarritzen da, arrain-kontserbagintzan gehienbat.

Horrez gain, turismorako leku erakargarri ugari ditu, besteak beste Gaztelugatxeko Doniene, Ertzila dorretxea (Arrantzaleen museoa), Doniene atea, portua eta Alde Zaharra.

 Herritarrak 
Bermeoko herritarrari bermeotar esaten zaio (tokiko euskaran, bermiotar), baita erdara guztietan ere (gaztelaniazko antzinako  adjektiboa oso gutxi erabiltzen baita gaur egun).

 Geografia 
Bermeoko lurraldea Bizkaiko kostaldean kokatzen da, Urdaibaiko itsasadarreko sarreratik oso hurbil, Bizkaiko golkoan. Herriaren lur eremuak 34,12 km²-ko azalera hartzen du eta 11 metroko altuera ofizialean dago. Gainera, Bermeo Busturialdea eskualdeko bi gune nagusietako bat da.

Herri horretako lurretan daude Bizkaiko kostaldeko egitura geografiko garrantzitsuenetariko batzuk, Matxitxako lurmuturra (bertan Matxitxakoko itsasargia dago), Izaro uhartea, Aketx uhartea eta Gaztelugatxe uhartea, besteak beste. Herriak Aritzatxu eta Arriboleta hondartzak ere baditu.

 Orografia 
Bermeo lurralde menditsuan kokatzen da, Sollube mendiaren hegalak itsasora ematen duela. Lurra osatzen duten material gogorrek itsasalde guztian 100 metrorainoko itsalabar ugari sortu dituzte, baita itsasoan haitz sakabanatu batzuk ere, Gaztelugatxe, Aketx eta Izaro kasu. Itsasaldeak sakonune txikiak ere badauzka, Bermeoko portua hartzen duena esate baterako, baita irtenuneak ere, Matxitxako lurmuturra adibidez. Barrualdeko paisaia anitza da, aldats handiekin. Tontorrik garrantzitsuenak Sollube (696 m) eta Burgoa (452 m) dira.

 Hidrografia 
Itsasaldea hurbil egonik eta dauden aldats gogorren ondorioz, udalerri hau zeharkatzen duten errekek ibilbide laburra dute. Erreka aipagarrienak Akaga, Arronategi eta Etxebarria ditugu.

 Herriguneak 
Udalerriko herriburua Bermeoko herria bera da (itsas mailatik 25 metro gorago), hau da, portu ingurua, bertan bizi baitira biztanle gehienak (% 95).

 Mugak 
Hauek dira Bermeoren mugakideak:Bermeoren mugakideak erakusten dituen mapa. Google maps (Bermeo).
 Iparraldea: Bizkaiko golkoa
 Mendebaldea: Bakio
 Ekialdea: Mundaka
 Hego-mendebaldea: Mungia eta Meñaka
 Hegoaldea: Arrieta eta Busturia

 Ipar-mendebaldea: Bizkaiko golkoa Iparraldea: Bizkaiko golkoa Ipar-ekialdea: Bizkaiko golkoa Mendebaldea: Bakio  75px  Ekialdea: Mundaka  Hego-mendebaldea Mungia eta Meñaka Hegoaldea: Busturia eta Arrieta Hego-ekialdea: Busturia

 Klima 
Bermeo, kantauriar kostalde osoa bezala, klima ozeanikoaren eragin eremuan dago. Euria urte guztian egiten du, udaberrian eta udazkenean (azaroa eta abendua) ugariago izanik.

Tenperaturak oro har nahiko leunak izaten dira, negu ez hotzegi eta uda epelekin. Ingurunean jasotako tenperatura altuena 42 °C izan da; eta minimoa, aldiz, -8,6 °C. Urte osoko datuak hartuta, eguneko batez besteko tenperatura minimoa 9 °C inguruan ibiltzen da; eta maximoa, aldiz, 20 °C inguruan.

 Historia 

Bermeori buruzko agiririk zaharrena Eneko Lopez Harokoa Bizkaiko lehen jaunak eta haren emazte Toda andreak Gaztelugatxeko, Bakioko eta Bermeoko etxalde batzuk San Juan de la Peña monasterioari eman zizkiotenekoa da.

Handik urte batzuetara, 1082an, berriro azaldu zen Bermeo izena, Lope Eneko, Bizkaiko bigarren jaunak eta haren emazteak, Tekla andreak, Donemiliaga Kukulako monasterioari eliza eman ziotenean, agiri hartan "Sancti Michaelis Arcangel in Portu de Vermelio" idatzi baitzuten. Agiriok Bermeoren antzinatasuna erakusten digute, baina askoz ere urrunagora joan gintezke.

Lope Diaz II.a Harokoak, Bizkaiko jaunak, eman zion Logroñoko Forua, eta hiribildu izendatu zuen; agiriak datarik ez du, baina badirudi 1236an egin zela. Alfontso Jakintsua erregeak, berriz, Orozko haraneko Untzueta gazteluaren setioan zegoela, 1277ko abuztuaren 12an, aurreko foru hori berretsi egin zuen. Geroago, 1285eko martxoaren 18an, Lope Diaz III.a Harokoak, Bizkaiko zortzigarren jaunak, zabaldu eta hobetu egin zuen foru hori. Jaun Tellok ere zabaldu zuen forua, 1366ko apirilaren 25ean eman zion pribilegioari esker.

Bizkaiko jaun batzuek, artean Gaztelako erregeak ere bazirela, Bermeoko Santa Eufemia elizan sinatu zituzten lege zaharrak edo foruak. Euren artean Fernando Errege Katolikoak, 1476ko uztailaren 31n. Horrexek eman zion Bermeori "Bizkaiko Buru" titulua, egun hartan emandako pribilegioaren bidez. Eta izen bera gorde zuen, legez eta merituz, 1602. urtera arte. Urte hartan, Bilboko eta Bizkaiko beste erakundeetako agintariek eta handikiek ezin zutenez jasan Bermeok zeukan gorentasuna, jarritako auzi luzearen ondorioz, Bizkaiko Buru izaten jarraitzeko ahalmena kendu zioten Bermeori.
ezkerrera|thumb|300px|Bermeoko portu zaharra.

Baina, Bermeok, zelanbait, beste uri eta elizateekiko lehentasuna edukitzen jarraitu zuen; izan ere, berak zeukan lehenengo botoa eta jarlekua Batzar Nagusietan. Bermeoko prokuradoreek Batzar Nagusietan berba egiten zutenean bertan zeuden guztiek txapela kentzen zuten. Gaur egun, berriz, armarrian den agure-buru bizardunak justizia osoz nabarmentzen eta iraunarazten du Bermeori ostu zioten titulua.

Bermeok garrantzia handia eduki zuen sasoi hartan, eta horren erakusgarri dira Bizkaiko jaunek eman zizkioten pribilegioak eta zerga-salbuespenak. Zoritxarrez, Bermeon izan ziren suteen ondorioz, dokumentu horiek guztiak erre egin ziren, baina, hala ere, dokumentu haien zenbaki zerrendak ondo baino hobeto dakizkigu, baita noiz eman ziren ere. Horrek erakusten du hiribildu honek prestigio handia eta jaunen aldekotasuna zeuzkala.

Bizkaiko bandokideen arteko borrokek erabat asaldatu zuten Bermeoko bizimodua XV. mendean, eta horren aurreko mendeetan jasan zituen suteen eraginez (1297, 1347, 1360 eta 1422. urteetan), lur jota geratu zen udalerria. Ondorioz, Bermeoko bizilagun kopuruak eten barik egin zuen behera. Beste alde batetik, 1300. urtean Bilbo sortu izanak ere handitu egin zuen Bermeoren gainbehera.

Geroago ere izan ziren sute gehiago, eta haietako batek oso-osorik erre zuen hiribildua. Sute horiek atsekabea eta zoritxarra ekarri zuten Bermeora, eta hiribilduaren biziraupena bera ere arriskuan jarri zuten. Jasandako guztia gorabehera, Bermeo bere garrantziari eusteko gai izan zen XVI. mendean ere, horren adibideak hauek izan daitezke: 1527ko apirilaren 7an Kofradiako ordenantzak berretsi zituela Karlos V.ak "zorragatik edo fidantzeagatik ez bada, ez bermeotarrik, ez bertako merkantziarik, ez Bermeora datorren atzerritarrik,ez beraren merkantziarik ez atxilotzeko" pribilegioa berrestea 1546ko martxoaren 10ean Madrilen, eta Paulo IV.a Aita Santuak, 1563ko buldaren bidez, San Frantzisko elizari eman zion jubileua.
Dena dela, esan behar da Bermeok, XVI. mende osoan, eta zoritxar ugari gainditu ostean, "arrantza-merkataritza" jarduera bikoiztu egin zuela eta penintsula osoko ontziteria garrantzitsuena eta handiena eduki zuela, hau da, Bilboko portuarekin zuen betiko borrokari eusteko gai izan zela. XVIII. mendearekin batera heldu zen Bermeora berpizkunde garaia, batez ere, arrantzaren garapenean oinarrituriko berpizkundea izan zen, ordura arte merkataritzarekin garatu zuena. Arrantza jarduerari ekin zion berriro ere eta, ondorioz, kaietako, kaleetako, eraikinetako, erreketako, harri-lubetako... eraikuntza jardun garrantzitsua egin zuten. Horren ondorioz, hirigintza ikaragarri garatu zen eta, horren eraginez, baita bizilagun kopurua handitu ere. Arraina gatzunetan ipintzeko lantegi asko eta asko sortu ziren, baita arrantzarekin zerikusia zeukaten industria eta ontziolak ere. Ontzioletan, era berean, erriberako arotzak eta itsasarotzak asko aritu ziren.


1872. urte inguruan, Napoleonen inbasioak eta karlistaldiek eragindako asaldurak gainditu ostean, goraldi ikaragarria izan zuen Bermeok, izan ere, arrain-harrapaketa handiei esker, ekonomiaren egoerak nabarmen egin zuen gora. Horri esker, azpiegitura- eta eraikuntza-obra garrantzitsuak egin ahal izan ziren, baita zerbitzu publikoetan ere, eta horietako asko zutunik daude gaur egun ere. Udaletxearen zaharberritzea, hiltegi zaharra eta Andra Mari eliza, esate baterako, sasoi haietakoak dira. Horri esker, Bizkaiko herririk jendetsuenetan bigarrena eta egoera ekonomiko onenekoa bihurtu zen Bermeo, Bilboren atzetik, jakina.

XX. mendean Bermeok inoiz baino kementsuago ekin zion itsasoari, aurrerapen teknologiko guztiak hartu zituen. Horri esker, loraldi garai ezin hobea bizi izan zuen, eta baxurako arrantzako abangoardian jarraitu zuen bertako flotak.Gaur egun ere alturako flota oso garrantzitsua da eta arrantza-industriarako egitura berealdikoa.

Bermeoko portu bereziak, alde zaharrak, bainurako kala txikiek, arrain fresko aukerakoarekin egindako sukaldaritzak eta negu epel eta uda ez oso beroek Bizkaiko turismo-leku trankil eta erakargarrienetakoa bihurtzen dute Bermeo, arrantzaren tradizioa sakon-sakon erroturik daukan euskal herria.

Ikus, gainera

 Bermeoko gudua
 Sollubeko bataila

 Arrantza tradizioa 
Bermeoko armarriak balea harrapatzeko unea adierazten  du: sei marinelek eragindako ontzi batetik arpoia botatzen
diote. Rondeletek dioenez, Bermeoko etxe asko balea‑hezurren gainean zimendatuta daude.

Herriko arrantza‑tradizioa argi eta garbi ageri da Juan Ruizek —Hitako artzapezak— Erdi Aroan idatzitako Libro del Buen Amor liburuan (1343). Izan ere, oturuntza baten berri ematean, egileak honela dio:

Antzinako garai haietan arrantzaleen, sardina-saltzaileen eta errekardarien San Pedro Kofradia sortu zuten. Kofradia horrek eragin handia izan zuen Bermeoko gizartean, eta herrian bazuten denetik: botikaria, kanpai‑jotzailea, zirujaua, talaiaria, portuko garbitzaileak eta zaintzaileak, egural­dia adierazten zutenak, laino itsutan itsasertza adierazten zutenak, sal­tzaileak, idazkaria, kontulariak eta kontu‑salataria.

Urtero, San Martin egunean, azaroaren 10ean, kofradiako kideei emaitza ekonomikoak jakinarazteko Santa Marina ermitan batzar irekia egiten zuten. Halaber, araudi berriak onesten zituzten, egoki irudituz gero. Batzuetan araudi horiek oso zorrotzak ziren:

Karguak urtebeterako hautatzen zituzten, honelako irizpideak oinarri hartuta:

Irizpide horiek talaiariak izendatzeko aintzat hartzen zituzten.


Errege-erregina Katolikoen garaian, Bermeoko portua Bizkaiko itsasertzeko ahal­tsuena omen zen, eta garai hartakoak dira lehenengo moilak. Herriko ontzioletan uretaratutako ontziek portua dragatu behar zuten: sei batel harea atera behar zuten, hain zuzen.

1864an Bermeoko ontzidiak 56 txalupa handi, 39 txalupa txiki, 16 batel handi eta 10 batel txiki zituen. Legatza eta bisigua arrantzatzeko inguruko kala hauetara joan ohi ziren: Kalaberri (Izaroko paraleloan), Rekodo eta Santa Kruz (portutik 9 miliatara) eta Kupide Banku (Matxitxako paraleloan).

Bermeok ez du erraz ahaztuko 1878ko galerna, Kantauri itsasoko 300 arrantzaleren bizitza eten zuena. Ezbehar berriak saihesteko, marinelen kofradiaren estatutuetan agindu zuten neguan itsas zabaleko arrantzan arituko ziren ontziek
42 oin luze eta 8,5 oin zabal izan behar zutela gutxienez, eta ontzi txikiagoak ezin zirela Matxitxako lurmuturretik harantzago
joan (alegia, Bizkaiko mapan Iparraldeko muturrean agertzen den puntu horretatik aurrera ezin zutela egin).

Gutxik obeditu zituzten ordenantzak, antza, aurrerapen teknikoek segurtasun handia ematen zutelakoan. 1912ko abuztuaren 13an, ordea, itsasoak Bermeoko 200 arrantzale eraman zituen. 1902an Bermeoko ontzidiak lehen lurrun‑itsasontzia eskuratu
zuen. Donostian erosi zuten ontzia eta Lenbizikoa izena jarri zioten.

Gaur egun, ia galdu da Bermeoren gailentasun hura, XVI. mendean Pedro Texeirak Biscaya liburuan honela azaltzen zuena:

 Barruti antolakuntza 
Jatorriz Bermeo gaur eguneko alde zaharra zen, baina urteak aurrera joan ahala hiria zabalduz joan da alde garaietara. Prozesu hori 1980ko hamarkadan eta 1990eko hamarkadan gauzatu da nagusiki.

Herrigunean hainbat auzo daude.

 Herriguneko Zonaldeak 

 Alde Zaharra
 Erribera
 San Andres
 San Martin
 Tala
 Kurtzio
 San Migel
 "Baratz-Eder" Urbanizazioa (Etxebizitza gunea)
 Bastarre
 Torrontero
 Portu Zaharra
 Lamera
 Erreten

 Landa auzoak 

Hiria 10 landa-auzotan dago banatuta, eta horietako gehienek alkate propioa dute.

 Auzoak  Garaiera (m) Biztanleria (2007) Arana 122 m N/D Artika 26 m 127 Agirre 109 m 78 San Andres 155 m 33 Almika 111 m 79 Arranotegi 340 m 19 San Migel 135 m 76 Demiku 112 m 53 Mañu 330 m 91 San Pelaio 262 m 280

 Ekonomia 

Bermeo Erdi Aroan hasi zen portu gisa garrantzia hartzen, eta geroztik herriko ekonomia arrantzaren inguruko jardueran oinarritu izan da nagusiki: portua izan da herriko diru-iturri nagusia. Bermeok itsas zabaleko arrantzako ontziteria nabarmena du, eta itsasbazterreko arrantzarako Euskal Herriko ontziteria handiena. San Pedro arrantzaleen kofradia Bizkaian dauden garrantzitsuenetarikoa da, jarduera eta arrain sarrera handiak dituenez.

Gaur egun, Eusko Jaurlaritzak egindako inbertsioei esker, bere merkataritza izaera berreskuratu du. Merkataritza kaiak ditu eta 2006tik aurrera, kirol-portua ere badu.

Horrez gain, arrain kontserbagintzan diharduten zenbait enpresa daude: Zallo, Serrats eta Salica dira garrantzitsuenak. Baina industria ez da arrain kontserbagintzan soilik oinarritzen, badaude arrantza sektoreari lotuta diesel motorrak eta ontzientzako gailuak zein energia sortzeko lurreko egiturak egiten dituzten enpresak ere, Wartsila Ibérica esate baterako, zeinen penintsulako egoitza nagusia Bermeon dagoen. 
Portuan ez da soilik arrainarekin lan egiten, industria alde bat ere badago, han lehengaiak biltzen dira. Kai horretan ontzien kontsignazio enpresak daude, biltegi handiekin batera.Herrian,berriz, zenbait egur lantegi ere badaude. 

Bestalde, DenokInn berrikuntza, ekimena eta negozio berriak garatzeko euskal zentroa aritzen da, berrikuntzaren euskal sistemaren parte dena. Erantzun berritzaile eta aktiboa sustatzen du. Ideiak eta teknologia berriak negozio berri bihurtzea du helburu, hau da, ezagutza merkatura egokitzea. 

Beste instalazio aipagarri bat Gaviota gas-plataforma da, Repsol enpresarena eta gaur egun, Enagas enpresak kudeatzen duena. Plataforma horrek, 1986tik 1994ra arte, hamar milioi metro kubo gas natural atera zituen itsaspeko lurretatik. 1995etik aurrera, baina, gas biltegitzat darabilte. Gas biltegi erraldoi hori 106 metroko itsaso geruzaren azpian dago, kareharrizko ingurune batean, 2.100 - 2.700 metro bitarteko sakoneran. Udan gasa sartzen dute, eta neguan kontsumorako ateratzen dute.Jesús L. ORTEGA: «Una isla de metal frente a Bermeo», El Correo, 2009-02-27.

 Jarduera ekonomikoa 

2012an Bermeoko langabezi tasa %14,44koa zen. 

 Lehen sektorea 
Biztanle aktiboen % 31k dihardute sektore honetan. Bermeo Bizkaiko lehen arrantza portua da, eta bigarrena, arrain kantitateari dagokionez. Arrantza sektorearen garrantzia nabarmena da, horretan diharduten 750 arrantzalek gobernatutako 80 ontzi daude. Nekazaritza sektoreari dagokionez, lurralde maldatsua izanik, laborantza lurrek azaleraren % 4,9 soilik hartzen dute (141 Ha). Zelaiek eta larreek, berriz, azaleraren % 34,8 hartzen dute (1.003 Ha), horrek abelburu ugari bazkatzen ditu (1.079 abelburu). Eremu nabarmenena Sollube mendiko maldetan dagoen baso-azalerak hartzen du: 1.494 Ha (% 51,9).

 Bigarren sektorea 
Industriak eta eraikuntzak biztanleria aktiboaren % 31 hartzen dute. Industria arrantza-sektoreari estuki lotua dago. Arrain kontserbek eta eratorritako produktuek ematen diete lana langile gehienei. Elikagai industria horiez gain, ontziola txikiek, egur lantegiek, motore eta ontzi gaietarako lantegiek eta gas plataformak ere lanpostu asko eskaintzen dute. Landabaso industriagunea herriaren mendebaldeko aldean kokatuta dago eta bi fase bereizten dira bere baitan, A Fasea eta B Fasea.

 Hirugarren sektorea 
Zerbitzuek biztanleria aktiboaren % 38 hartzen dute. Bermeok Bizkaiko edozein udalerrik dituen zerbitzuak ditu, baina barnealdeko udalerrietatik aldenduta egoteak beste herriengan eragitea galarazi dio, eta, batzuetan, beste herri batzuen eragina izaten du. Aipatzekoa da, hala ere, arrantzaleen eta ontzi-jabeen arrantzaren inguruko espezializazioa eta herriak dituen finantza entitate, gestoretza eta aseguru zerbitzuak.

 Portua 

Bermeok portu modura garrantzia Erdi Aroan hartu zuen. Garai hartan, arrantza eta komertzioa ziren protagonista. Portua Euskal Autonomi Erkidegoan garrantzitsuenetarikoa da, baxurako arrantza portu nagusia ere badela.


Gaur egun, Eusko Jaurlaritzak egindako inbertsioei esker, merkantzia jarduera berreskuratu du. Gainera, 2006. urtetik kirol-portua ere badu. Aipatzekoak dira merkataritza eta industria kaiak.

 Datuak 

Portuko sarrera:
 Zabalera: 90 metro 
 Sakonera: 6 metro
 Norabidea: Ekialde-ipar-ekialde

XIXILI KAIA
 Kaia: 140 metro
 Ur sakonera: 6 metro
 Kaiaren azalera: 3.100 m2

ERROXAPE KAIA 
 Kaia: 520 metro
 Ur sakonera: 6 metro
 Kaiaren azalera: 60.000 m2 
 Estalitako biltegiak: 12.000 m2

 Zerbitzuak 
 Ontziolak 
 Portu-trenbidea
 Ainguralekuak. 
 Garabiak (12 tonakoak) 
 Konpontze tailerrak, aroztegiak
 Ur hornitzaileak.
 Erregai hornitzaileak: gasolioa
 Elektrizitate hornitzaileak
 Baskulak: 3 (40 eta 60 tonakoak) 
 Erabilitako olio bilketa

 PORTUKO BULEGOA: Matxikorta kaia. 
 ITSAS KAPITAINTZA: Erroxape kaia. 
 BERMEOKO LEBAZALIEK y MENDIETA U.T.E: Fraile leku kalea 1. 
 ITSASOKO ETXEA (Itsasoko Gizarte Institutua): Arrantzaleen kofradia kalea 1. 
 Gurutze Gorria (ITSAS SALBAMENDUA): Matxikorta kaia.
BERMEOKO HERRI BABESA: Atalde kalea z/g

Horrez gain, portuan "San Pedro" arrantzaleen kofradia, izotz fabrikak, izozte fabrikak eta arrain haztegiak daude, besteak beste.

 Demografia 
1960ko hamarkadako industrializazioaren ondorioz, biztanleria handitu egin zen, nahiz eta aldaketa ez izan Bizkaiko beste herri batzuetan bezain handia. 1980ko hamarkadako krisialdi ekonomikoak biztanleriaren gutxitzea eragin zuen. 2000. urtetik aurrera populazioa egonkortu egin da.

 Biztanleriaren bilakaera 

Eta azken urteetakoa:

 Politika 

 Udal hauteskundeak 
2011ko hauteskundeetan bi alderdik soilik (Bilduk eta EAJk) eskuratu bazuten ordezkaritza, 2015ekoetan boto galera nabarmena izan zuten biek, eta bi herri plataformak lortu zituzten zinegotziak: Guzan eta Izartu Bermeo.

2019ko hauteskundeetan, berriz, Eusko Alderdi Jeltzalea aise gailendu zitzaien gainerako alderdiei, eta EAJko Aritz Abaroa hautatu zuten alkate.

 Alkateen zerrenda 
AlkateaAgintaldi hasieraAgintaldi amaieraAlderdiaLuis Bilbao Madariaga19791983Euzko Alderdi JeltzaleaJavier Zabala Alboniga, Ramon Bilbao Uriarte19831987Euzko Alderdi Jeltzalea eta Eusko AlkartasunaJose Maria Ormaetxea Larandagoitia19871991Eusko AlkartasunaJuan Karlos Goienetxea Beitia19912007Eusko AlkartasunaXabier Legarreta Gabilondo20072011Euzko Alderdi JeltzaleaIdurre Bideguren Gabantxo20112019Euskal Herria BilduAritz Abaroa Cantuariense20192023Euzko Alderdi JeltzaleaNadia Nemeh Shomaly2023JarduneanEuskal Herria Bildu

 Garraioak 
Bermeok Mungiarekin (18 km) bat egiten du 50px errepidearen bitartez, eta Gernika-Lumorekin (14 km) BI-2235 errepidearen bitartez. 50px errepidea ere badu, Bakiorekin (12 km) bat egiteko. Bilborekin (33 km) komunikatuta dago 50px eta BI-2235 errepideen bitartez, azken honek 35px35px autobidearekin bat egiten duelarik. 50px errepideko zati nagusia autobidez osatuta dago, Sollube mendiaren zatia izan ezik. Zati hau autobide bihurtzeko eta 50px errepide osoa autobidez osatuta egoteko Bizkaiko Foru Aldundiak tunel bat eraikitzeko proiektua aurreikusita dauka, nahiz eta proiektua etengabean atzeratzen den. Horrez gain, Bermeoko sahiesbideak 50px errepidea eta BI-2235 errepideak elkar lotzen ditu herriko hegoaldetik. 
Bizkaiko Foru Aldundia: , Plan de Accesibilidad Sostenible, 2011-08-29

ERREPIDEAK
 50px Bermeo - Bilbo
 BI-2235 Bermeo - Gernika
 50px Bermeo - Bakio

Horrez gain, Bermeok autobus, tren, taxi eta hiri-autobus zerbitzuak ere baditu.

 Bizkaibus 

Bizkaibusek honako helmugak dituzten autobus lineak eskaintzen ditu:

 A 3527 Bermeo - Mungia - Bilbo (Autobiatik 50px|link=https://eu.wikipedia.org/wiki/Fitxategi:BI-631.png|) (Astelehenetik ostiralera 6:50etik 21:50era ordu erdiro / larunbatetan 6:50etik 21:50era orduro, igande eta jaiegunetan 9:50etik 20:50era bi ordurik behin)

A 3515 Bermeo - Gernika - Zornotza - Bilbo BI-2235 (Astelehenetik ostiralera 6:30etik 22:00etara ordu erdiro / larunbat, igande eta jaiegunetan 6:30etik 22:30era orduro)

 A 3528 Bermeo - Mungia - Derio - Loiu - Sondika - Erandio - UPV/EHU 50px (Astelehenetik ostiralera 6:40an, 7:40an, 8:40an, 9:40an, 12.40an eta 13:40an / asteburu eta jaiegunetan ez dago zerbitzurik)

 A 3524 Bermeo - Bakio 50px (Astelehenetik ostiralera 7:15etik 19:15era bi ordurik behin / asteburu eta jaiegunetan ez dago zerbitzurik)

 A 3517 Bermeo - Bakio - Mungia - Derio - Loiu - Sondika - Erandio - Bilbao 50px/50px (Astelehenetik Igandera 7:30 a 20:30 orduro udako hilabeteetan {ekaina, uztaila, abuztua, iraila})


 Euskotren 

Euskotrenek Bermeoko geltokian zenbait trenbide sare eskaintzen ditu herria Bilborekin eta bidean dauden herriekin lotzen dutenak eta tren aldaketa eginez, berriz, Bizkaiko ekialdeko herriekin eta Gipuzkoarekin zerbitzua ematen dutenak.

 Bermeo - Bilbo. (Astelehenetik ostiralera 6:18tik 20:48ra ordu erdiro eta 21:35ean eta 22:35ean / larunbat, igande eta jaiegunetan 7:43tik 21:43ra orduro)

 Bermeo - Gernika - Zornotza (Larunbatetan gaueko zerbitzua 23:39an, 1:18an, 3:18an eta 5:18an)

 Bermeo - Gernika. (Larunbatetan gaueko zerbitzua 22:43an eta 7:43an)

 Taxiak 
Taxi geraleku bat dago Lamera parkean. Geralekuak abisuak jasotzeko telefonoa du.

 Bermibusa 

Herriko zenbait leku lotzen dituen herri-autobusa da. Goizez eta arratsaldez dabil, astelehenetik ostiralera.

 Zerbitzuak 
 Osasuna 
 Bermeoko osasun zentroa (anbulatorioa)
 Medikuntza orokorra
 Pediatria
 Analisi klinikoak
 Ginekologia
 Emagina
 Erizaintza
 Arreta Iraunkorreko Gunea AIG (24 ordu)
 Itsasoko Gurutze Gorria (anbulantziak)
 Bermeoko Ospitalea: ospitale psikiatrikoa
 Osasun Mentalerako Zentroa
 Ormabarrieta eguneko zentroa
 Bermeoko Medikuntza Zentroa - Igualatorioa (IMQ)
 Medikuntza Zentroa - Osasun Bulegoa

 Hezkuntza 
 Nahitaezko hezkuntza eta batxilergoak 
 San Frantzisko herri ikastetxea
 Haur Hezkuntza eta Lehen Hezkuntza
 D eredua
 Amara Berri sistema
 Sagrado Corazón ikastetxea (Karmeldarrak)
 Haur Hezkuntza eta Lehen Hezkuntza
 Derrigorrezko Bigarren Hezkuntza (DBH)
 D eredua
 Luis Eleizalde ikastola
 Haur Hezkuntza eta Lehen Hezkuntza
 Derrigorrezko Bigarren Hezkuntza
 D eredua
 Ignacio Arozena - Benito Barrueta institutua
 Derrigorrezko Bigarren Hezkuntza (D eredua) 
 Batxilergoak 
 Giza eta Gizarte Zientziak (A eta D ereduak)
 Natur eta Osasun Zientziak (D eredua)
 Teknologi Zientziak (D eredua)
 Erdi Mailako prestakuntza zikloak
 Administrazio Kudeaketa (D eredua), Kontsumoko Produktu Elektronikoak (D eredua)

 Haur Eskolak 
 Haurreskola

 Lanbide Heziketa 
 Itsas institutua (A eredua)
 Lanbide Hastapena (Soldadura - Ostalaritza - Mekanika)

 Bestelakoak 
 Hizkuntza Eskola Ofiziala (HEO)
 Hizkuntzen ikasketak egiteko eta hizkuntzen jakintzako titulu ofizialak lortzeko eskola. (Euskara - Ingelesa - Frantsesa).
 Honako herri hauetako bizilagunei ematen die zerbitzua: Ajangiz, Arratzu, Arrieta, Bakio, Bermeo, Busturia, Ea, Elantxobe, Ereño, Errigoiti, Forua, Fruiz, Gamiz-Fika, Gatika, Gautegiz-Arteaga, Gernika-Lumo, Ibarrangelu, Kortezubi, Laukiz, Maruri-Jatabe, Mendata, Meñaka, Morga, Mundaka, Mungia, Murueta, Muxika, Nabarniz eta Sukarrieta.

 Helduen Heziketa Iraunkorra(HHI)
 Alfabetatzea, bigarren mailako graduatua, 25 urtetik gorakoentzako unibertsitaterako prestakuntza, lantegiak.
 Jose Antonio Egia udal musika eskola
 Klarinetea, saxofoia, txirula, tronpeta, tronboia, bonbardinoa, txistua, silbotea, atabala, biolina, biolontxeloa, pianoa, gitarra, akordeoia, trikitia, panderoa, gitarra elektrikoa, baxu elektrikoa, bateria.

 Kirola 
 Areneko Udal Kiroldegia

 Frontoi laburra, igerilekuak, gimnasioa, aerobik gimnasioa, fitness gimnasioa, gimnasioa (Arkuzko tiroa), gimnasioa (Arte martzialak), 2 squash jokaleku, boleibol, eskubaloi, saskibaloi eta areto-futbolerako jokalekua, dantza pista, eskalada hormak, eta abar.
 Kick boxing, boxeo, aerobik, spinning, igeriketa, kardiobox, pilates eta abarren klaseak ematen dira.
 Kiroldegiak kafetegi bat ere badu.
 Itsas Gane futbol zelaia (Bermeo Klubaren jokalekua)
 Zelai Nagusia: Azalera 10.000 m², Eraikitako eremua 6.500 m², Belar naturala, argiteria, gradak, aldagelak eta dutxak.
 Jesús Begoña Arroita "Penta" Zelaia: Luzera 55 m, Zabalera 30 m, Eraikitako eremua 1.650 m², Belar sintetikoa, argiteria.
 Zelai txikia.
 Saskibaloi zelaia.
 Kafetegia - Jatetxea
 Artza udal pilotalekua
 Datuak: Luzera 48.5 m, Zabalera 13 m, Guztira 630.5 m.
 Estalita, argiteria, gradak, aldagelak eta dutxak.
 Kafetegia.
 Udal Frontoia
 Estalita, argiteriarekin.
 Bermeoko Arraun Elkartea (Urdaibai Arraun taldea)
 Ikasbide teknikorako jauslekua, gimnasioa, biltegia, batelen konponketarako tailerra, batzar gela.
 Aldagelak eta dutxak.
 Udal Probalekuak
 Datuak: Luzera 15 m, Zabalera 4 m, Guztira 60 m².
 Karrajua.

 Kultura 
 Gizarte eta Kultura Etxea
 "Nestor Basterretxea" Aretoa
 Antzerkia, hitzaldiak, batzarrak, etab.
 Zine Aretoa.
 Erakusketa Aretoa.
 Joxe Migel Barandiaran udal liburutegia
 Euskadiko Liburutegien Sare Nazionalari atxikituta.
 Gazteentzako Informazio Zerbitzua (GIZ)
 Sexu Aholkularitza Zerbitzua (Bermesex)
 Gaztelekua
 12 eta 18 urte bitartekoentzako aisialdi zentroa.
 Ludoteka
 6 eta 12 urte bitartekoentzako aisialdi zentroa.
 Udal Artxiboa

 Kultura 
 Euskara 

Tokiko euskaran, herriaren izena Bermio ahoskatzen da.

Mendebaleko euskararen aldaera bat da herriko euskalkia, tarteko bizkaieraren parte den Busturialdeko euskara.  Euskal hiztunen ehunekoa handia da (% 72,7), baina erabilerak jaitsiera nabarmena jasan du, 2006ko % 60,3tik 2012ko % 36,4ra. 2016 eta 2021 urteetako datuek ere joera berdina erakusten dute; izan ere, urte horietan euskararen erabilera %33,6koa eta %29,4koa izan da, hurrenez hurren. Jaitsiera adin tarte guztietako herritarren artean jazo da. Izan ere, 2012an adintsuen %59,8 k eta umeen % 42,4k erabiltzen zuten; gazteetan eta helduetan, berriz, % 19,1ek eta % 29,5ek. , Bermeoko Hitza, 2012-07-12. 

2016. urteko euskararen erabileraren gaineko datuei erreparatuz, erabilerak 3 puntuko atzerakada izan zuela ikus daiteke. Azken datu horien arabera, biztanleen %33,6k egiten zuen euskaraz. Horietatik %52 adinekoak ziren, %36,3 umeak, %27,8 helduak eta %14,8 gazteak. 2017-03-19

2021eko datuei erreparatuz, aldiz, erabileran eman zen atzerakada 4 puntukoa izan zen, hau da, biztanleen %29,4k erabitzen zuen euskara kalean. Adin-tarteen arabera, adintsuen %45,4k eta umeen % 39,3k erabiltzen zuen; gazteetan, heldu-gazteetan eta heldu-nagusietan, berriz, % 8,6k, %29,2k eta % 18,6k, hurrenez hurren.

Herria UEMA udalerri euskaldunen mankomunitatean sartuta egon zen, eta lau urtez bertatik kanpo gelditu zen. Dena den, 2011ko irailaren 2an jakinarazi zen berriro sartuko zela mankomunitatean.«Bermeok atzera bota du Uema uzteko erabakia, eta ordezkariak izendatu ditu», Berria, 2011-09-02. Gainera, urte berean, Bermeoko Udala Bizkaiko lehena izan zen Eusko Jaurlaritzak eta Euskalit Fundazioak ematen duten "Bikain" ziurtagiriko urrezko maila jasotzen, administrazioaren hizkuntza normalkuntzan lortutako emaitzengatik.«Bermeo, primer pueblo de Bizkaia en tener certificado "Bikain de Oro"», Deia, 2011-11-24.

Elbira Zipìtria  irakasle berritzailea (1906-1982) Bermeoko goiko lurretan mendebaldean dagoen Mañua auzoan lurperatu zuten.  Elbira asko joaten zen Mañura eta bisita bakoitzean familia baten baserrian egiten zuen egonaldia. Halaxe ezagutu zuen amama Eskolastika. Emakume horrek asko omen zekien Euskal Herriaz eta kondairez, eta Zipitriak adi-adi entzuten zituen bere istorioak. Orduak eta orduak ematen zituzten elkarrekin hizketan mitologiaz, kondairez, bitxikeriez. Oso emakume jakintsua zen, ‘Bizkaiko amama’ deitzen zioten, eta 106 urterekin hil zen. Izugarri maite zuten elkar eta, hil aurretik, Zipitriak lagun minei argi utzi zien bere borondatea: Mañun izan nahi zuela hilobiratua, amama Eskolastikaren ondoan.

 Jaiak eta ekitaldi nagusiak 

 Udalaren webguneko kultur agenda
 Udalaren webguneko jai zerrenda


 Kultura agenda 
Urtarrilean:

 Errege Magoen kabalgata
 Hiri lasterketa

Otsailean:

 Aratusteak (Aratuste asteartea)

Martxoan:

 Itsas gudari eguna (1.astean). Bermeoko EAk antolatuta.
 Aste Santuko prozesioak (Aste Santuko barikuan)
 Emakumeen Eguna

Apirilean:
 Aberri Eguna (Pazko igangean)

Maiatzean:

 ARRAIN AZOKA (Hileko azken aurreko asteburuan normalean)

Ekainean:

 Eliza eta ermiten arteko martxa (sollube707 mendi taldeak antolatua)
 "Magurios" moto topaketa (Izaro Bikers taldeak antolatuta)
 San Juan Gaua (ekainak 23)
 SAN JUAN EGUNA (ekainak 24): Gaztelugatxeko Doniene baselizarako erromeria.

Uztailean:

 Jazzber jaialdia (1. astean): Getxoko jazz lehiaketaren musika taldeak barne.
 HIESari buruzko topaketak (1-2. astean): Txo Hiesa taldeak antolatuta.
 Gorefest (2. astean): Gore estiloko film laburrak.
 Aritzatxu Rock Free: rock jaialdia. 2011-ean azken jaialdia izango zela iragarri zuten antolatzaileek. 
 Nazioarteko Folklore jaialdia (uztailaren erdian): Alkartasun dantza taldeak antolatua.
 Madalen bezpera (uztailak 21)
 MADALEN EGUNA (uztailak 22): itsas erromeria, Bermeo-Elantxobe-Mundaka-Bermeo artean.
 Biking Maratoia (uztaileko larunbat batean): bizikleta estatikoen maratoia, portuan.

Abuztuan:

 Nazioarteko Musika Astea
 1912ko galernaren omenezko ekitaldia (Abuztuak 12)
 San Roke eguna (abuztuak 16): Tala auzoan jai giroa.

Irailean:

 Atalde kaleko jaiak: "Izarrako jaiak"

 Skate Or Due: Skate jaialdia (1. astean)
 BERMEOKO JAIAK, Andra Mariak edo Andramaidxek (irailaren 7tik 16ra)

Jai hauen baitan hainbat ekintza daude: estropadak, sukalki eguna, herri kirolak, kontzertuak, antzerkiak, danborradak, jaitsierak, azokak, play back txapelketak, su artifizialak eta ikuskizun bereziak, besteak beste.

 Bezpera eguna (irailak 7): txupinazoa eta mozorro jaitsiera Almika auzotik.
 Andra Mari eguna (irailak 8): umeen danborrada eta esku pilota partida nagusiak.
 Arrantzale eguna (irailak 9)
 Andra Mari Hirugarrena (irailak 10)
 Santa Eufemia eguna (Irailak 16): baserri giroko azoka Bermeoko Andra Mari jaietako azken egunean.
(Jaiak irauten duten asteko larunbatean Sukalki txapelketa antolatzen da Tala Auzoan)

 Estropadak "Bermeo Hiriko Ikurriña" (Jaiak bukatu eta geroko larunbatean)

Urrian:

 BERMISTORIAN - ERDI AROKO AZOKA ( 3. edo 4. astean): Erdi Aroko azoka eta Bermeoren historiarekin lotutako ekintzak.

Azaroan:

 San Martin azoka (San Martin egunaren asteko igandean): Txerriaren hilketa ospatzeko egindako baserriko produktuen azoka da. Odoloste Txapelketa ere egiten da.

Abenduan:

 Euskararen Eguna (abenduaren 3an)
 Olentzeroren desfilea


 Azoka eta merkatuak 

 Arrain Azoka

Arrain Azoka maiatzeko 3. asteburuan antolatzen da. Hiru egun (ostirala, larunbata eta igandea) irauten duen azoka da, eta bertan, arrantza sektoreko enpresek euren produktuak ikusgai eta salgai jartzen dituzte. Azokak bisitari ugari erakartzen du (urtero 100.000 lagun inguru) eta probintzia osoan nahiko ezaguna da. Azokak irauten duen asteburuan zehar hainbat ekintza antolatzen dira, hala nola, arrain-kontserba lantegietara bisita gidatuak, arrantzaleen kofradia zaharrean arrain salmenta nola egiten den erakusten da, haurrentzat jolas eta tailerrak antolatzen dira eta arrain mota desberdinak dastatzeko karpa bat zabaltzen da. Azoka honen baitan Hegaluze Saria ematen zaio herritarrek aukeratzen duten Bermeoko erakunde edo pertsona bati, Bermeoko izena ezagutzera emateagatik.

 Santa Eufemiako nekazaritza azoka

Azoka hau urtero irailaren 16an antolatzen da, herriko jaietako azken eguna izanik, Santa Eufemia eguna hain zuzen. Azoka honetan euskal baserrietan landutako produktuak eskaintzen dira, gaztak, Bizkaiko txakolina, lekaleak, pastel eta tartak, barazkiak eta frutak esate baterako. Horrez gain, eskuz landutako produktuak ere eskaintzen dira. 

 Erdi Aroko azoka (Bermistorian)

Urriko azkenaurreko asteburuan edota azken-hereneko asteburuan antolatzen da eta bertan Bermeoko historiari lotutako zenbait ekintza antolatzen dira. Azokako postuetan hestebete desberdinak, pastel, tarta zein pasta desberdinak dasta daitezke eta eskuz egindako artikulu desberdinak aurki daitezke.

 Merkatua

Astero, martitzenetan, Atalde kalean ipinitako postuek oinetako, arropa, gozoki, fruta, barazki, musika edota etxeko tresneria eskaintzen dituzte.

 Udal Azoka

Azoka honek, urte guztian zehar mota desberdinetako produktuak eskaintzen ditu eta harategiek, urdaitegiek, arrandegiek, lora-dendek, fruitategiek, arraultza-dendek, osagarri dendek, loteria administrazioak, ileapaindegiak eta kafetegiak osatzen dute.

 Kirola 
Urdaibai Arraun osatzen duten arraunketa taldeetariko bat Bermeokoa da, eta zaletasun handia dago herrian. 

Bestalde,bola-jokoaren aldaera bereizia jokatu izan zen Bermeon, galdu arte baserri-auzoetan gorde izan zena.

Pilotan, Artza Pilota Elkartea da esku pilota sustatzen ari den taldea.

Futbolean, Bermeo Kluba da herriko talde nagusia.

 Hedabideak 

 Itsuki Irratia (105.2 FM)
 Herriko irratia zen. Albistegiak, musika saioak, zorion-agur saioak eta lehiaketak antolatzen zituen.

 Oizmendi Telebista
 Eskualdeko telebista katea. Eskualdeko albisteak, zorion-agurretarako saioak, magazinak, dokumentalak, eta abar eskaintzen ditu.

 Busturialdea, Lea-Artibai eta Mutrikuko Hitza
 Busturialdea, Lea-Artibai eta Mutrikuko albisteak biltzen dituen egunkaria.

 Ondasun nabarmenak 
 Armarria 
Bermeoko armarria herriaren historiaren oinarrizko kontakizunei ezarritako irudikapen alegorikoa da. Sinbologia egokia erabiliz eta heraldikaren arauak betez, herriaren historian jazotako gertakizunik garrantzitsuenak islatzen dira bertan. Hori guztia kontuan izanda berregin da Bermeo uriaren armarria, haren osatze eta antolatze heraldikoa onartzen duen ekainaren 6ko 1373/1968 Dekretuaren sarreran esaten den moduan. Otsoak, bizardun buruak, baleontziak eta balea, testuak... Bermeoko historiaren gertakizunak eta zertzeladak agertzen ditu era enblematikoan: herribildu modura eratu zela, Bizkaiko Buru izan zela, arrantzari lotuta egon dela beti eta gure lurralde historikoko herri guztien artean lehentasuna izan zuela. Udalerriko armarria legez 1968. urtean onartu zen., Armarria, 2011-08-05

 Deskribapena 

Urre koloreko atzealdearen gainean ihes egin nahian dabilen balea bat kolore urdin eta zilarrezko itsaso batean, lau arrantzale atzetik dituela eta batelaren aurreko aldean arpoia duen marinela dagoela. Goiburutzat, uri izendatu zuen Lope Diaz II.a Harokoaren familiako sinbolo diren bi otso, eta erdian bizardun buru bat. Armarrian ondoko esaldi hau ageri da: "Stemma Proderi in Primis Bermei".

Balea, batela arraunlariekin eta balea arrantzatzen doan arrantzalea bermeotarrek antzina jarduten zuten lanbidearen erakusgarri dira, hots, balearen arrantzaren erakusgarri. Jarduera horrek XI. mendetik XV. mendera arte iraun zuen gutxi gorabehera.

Otsoak Bizkaiko armarriaren sinbolo eta Haro leinuaren adierazpena dira. Izan ere, X. eta XIV. mendeen artean familia horretatik zetozen Bizkaiko jaurerriko ordezkari nagusi guztiak. Haro familiak fundatu zuen lehen hiribildua dugu Bermeo.

Agure bizardunaren buruak Bermeok Bizkaiko gainerako herrien aurrean izan zuen nagusitasuna adierazten du. Horrela bada, Bizkaiko Batzar Nagusietan Bermeori ordezkatutako beste herri guztien artean lehenengo eserlekua zegokion eta Bermeoko alkateak hitz egiten zuen bakoitzean, gainerako herrietako ordezkariek kapelak eranzten zituzten herri horri zioten errespetuaren erakusgarri.

Armarrian agertzen den esaldiari dagokionez, Stemma Proderi in Primis Bermei, Bermeok duen antzinatasuna erakusten du, izan ere, latin oso zaharrean dago idatzita. Horrek esaldiaren esanahia ulertzeko zailtasunak dakartza. Honako zerbait esan nahi duela uste da: "Lehendabizi aurkezten dena Bermeo" edo "Bermeoko armarria da lehenengoa". Edozelan ere, Bermeok Bizkaiko gainerako herrien artean izan zuen gorentasuna adierazten du esaldi horrek ere.[Bermeoko Jaietako Gida 2009], El Escudo Heráldico de Bermeo, 2011-09-29

 Leku interesgarriak 
 Gaztelugatxeko Doniene
Bakiorako errepidetik heltzen da Gaztelugatxera; Bermeotik joanez gero, Matxitxako igaro ondoren. Gaztelugatxe, lurrera zubi baten bitartez lotuta dagoen uhartea da. XIV. mendean gaztelu bat egon zen haren gainean; gaur egun, Gaztelugatxeko Doniene edo San Joan Gaztelugatxekoa deritzon ermita dago, San Joan (Done Ibane) santuari eskainitako santutegia. Uhartearen ekialdea da Bermeokoa; mendebaldea, berriz, Bakiokoa da.

Urtero, ekainaren 24an, Bermeotik eta Donienerainoko erromeria ospatu ohi da, hainbat lekutatik etorritako erromesen parte hartzearekin. Abuztuaren 29an santuaren omenezko meza ospatzen da, San Joan Lepamoztuaren egunean eta Bermeoko udalak uhartearen jabetza berresten du. Abenduaren 31n ere meza ospatzen da, urte berria agurtzeko.

Gaztelugatxe Euskal Herriko leku turistiko aipagarrienetakoa da, urtero milaka bisitari izaten dituena. Gainera, inguru hori guztia babestutako erreserba da.


 Matxitxako lurmuturra
Matxitxako lurmuturrean izen bereko itsasargia dago; edo, zehazkiago, bi itsasargi: itsasargi zaharra, gaur egun erabilerarik ez duena, eta berria, lanean dabilena. Lekuak Bizkaiko kostaldearen ikuspegi paregabea eskaintzen du eta itsas ugaztunak ere ikus daitezke bertatik.

 Aketx uhartea
Gaztelugatxeren ipar-ekialdean dagoen uhartea da. Akatz izenaz ere ezaguna da.Euskaltzaindiak onartutako ponte izenen zerrendan hauxe ageri da: «Aketx, Gaztelugatxe ondoko Bermeoko uhartea». Bizkaiko Foru Aldundiak argitaratutako Bizkaiko maparen 2009ko eta 2005eko edizioetan ere Aketx ageri da. Landaredi urria du, eta txorien bizileku da. Hara igotzea zaila gertatzen da.


 Izaro uhartea
Izaro Urdaibaiko natura erreserbaren atea dugu. Uharteko alde garaian frantziskotarren komentu bat egon zen XIII. mendera arte. Bizkaiko Jaunek berebiziko debozioa zioten Izaroko komentuari. Henrike IV.a (1457), Fernando Katolikoa (1476) eta haren emazte Elisabet Katolikoa (1483) joan ziren uhartera. Guztiek mesede eta opariak eman zizkioten komentuari.

Izaron zeuden fraideak uhartean bertan hartzen zituzten frutekin elikatzen ziren. Frantziskotarrek laguntza ematen zieten arrantzaleei seinaleak ipinita edo suak piztuta, beraz, harreman onak zituzten euren artean. Une latzetan, fraideek zapi zuria jartzen zuten kanpai-horman, bermeotarrak laguntzera etor zitezen.

Sasoiko itsas lapurren erasoren bat jaso ondoren, uhartea betiko utzi eta Forura joan ziren 1719an. Komentua bota eta Maria Magdalenari eskainitako baseliza eraiki zuten bertan. Horren aztarnak ikusten dira oraindik, baita komentuarenak eta Elisabet Katolikoak eginarazi zituen eskailerenak ere. Gaur egun, Urdaibaiko itsasadarrarekin batera babestutako leku ekologikoa da, bertan hegazti ugarik beren kumeak izaten dituzte.


 Alde Zaharra
Kolore askotako arrantzale-etxez osatuta dago.

 Aritzatxu hondartza
Aritzatxu tamaina txikiko hondartza da, udaberrian edo udan eguzkitan egoteko edo bere ur garbietan bainu bat hartzeko aproposa. Sorospen zerbitzua, komunak, hondartzaina eta taberna dauzka. Bizkaiko hondartzen erabiltzaileen iritziz, Bizkaiko hondartza onena da, 4,6 puntu eman baitzizkioten, gehienez 5 puntu zituen eskala batean, 2011. urtean.Aitziber ATXUTEGI: «Ereaga y Aritzatxu, las mejores playas», Deia, 2011-10-04.

 Arriboletako hondartza
Harri-bolez osatutako 5 km luzedun hondartza da. Ez du sorospen zerbitzurik. Hondartza bereziki ona da urpekaritzan aritzeko.

 Eraikinak 
 Ertzila dorretxea (Arrantzaleen Museoa)
Erdi Aroan Bermeo defendatzen zuten 30 dorreetariko bat zen, eta gaur egun zutik dirauen bakarra da. XV. mende amaieran eraiki zen eta Portu Zaharraren gainean estrategikoki kokatuta dago. Dorretxea da, eta Ertzillatarren etxebizitza izan zen. Etxe horretako pertsonaia famatuak dira Fortun Gartzia de Ertzilla eta La Araucana poema epikoaren idazle Alonso Ertzilla Zuñiga.

Mendeetan zehar, etxebizitzak funtzio ezberdinak bete izan ditu, bere betebehar militarraz gain: lonja moduan erabili zen, arrantzaleen etxea ere izan zen eta arrain biltegi izatera ere heldu zen. 1948. urtean fatxada berritu zuten, eta lan haietan arku gotikoak eta gezi-leihoak aurkitu zizkioten. Gainera, Arrantzaleen Museo bihurtu zuten. 1984an eta 1985ean berrikuntza gehiago egin zizkioten fatxadan, eta harlandua aldatu zioten.

 Kasinoa
Severino Atxukarrok eraiki zuen, 1894an. 1983an, berriz, erori egin zen uholde batzuen ondorioz. Berreraikia izan zen eta harrez gero, eklektizismoaren barruan sartzen den obra dugu. Lamera parkean dago. Eraikinaren alde desberdinak zeregin askotarako erabiltzen dira. Alde batean erakustoki eta hitzaldi zein zinema aretoa den Nestor Basterretxea aretoa dago. Eraikinaren erdialdeko espazioa, berriz, jatetxe batek hartzen du. Eraikinaren beste aldean, "irlandar estilo"ko taberna bat eta kafetegi bat daude. 

 Bermeoko udaletxea
Sabino Arana Goiri enparantzan kokatua, 1732an eraiki zuen Domingo Kafrangak.Hasieran bi solairu zituen, soilik, baina XX.mendean hirugarren solairua altxatu zen.  Haren fatxadan bi eguzki erloju daude, eta monumentu historiko artistikoa da.

 Kikunbera etxea
Euskal Herriko arkitektura arrazionalistaren aleetako bat. Itsasontzi itxura dauka, eta 1995ean monumentu historiko artistiko izendatu zuten.

 Batzokia
Estilo modernistako eraikina da, eta Pedro Ispizuak eraiki zuen.

Ormaza kontserba fabrika

 Elizak eta monumentuak 

 Frantziskotarren eliza eta klaustroa
San Frantzisko komentua 1357ko urtarrilaren 30etik darama harresitik kanpo. Komentua eliza gotiko batek, klaustro batek eta etxebizitza batek osatzen dute. Urte batzuk geroago, garaiko aita santuak komentua itxi nahi izan zuen baina ez zuen lortu.
Eliza: Elizak laukizuzen itxura du, eta 12 metro zabal, 48 metro luze eta 21 metro garai da. XVI. mendeko nabe gotiko bakarra du. Nabeak zazpi tarte ditu gurutze-gangez osatuak, eta hainbat kapera ere baditu. Haren erretaula barrokoa da. Abesbatzaren lekuan (koruan) 1914ko organoa eta dimentsio txikiko arrosetoia daude. XIX. mendean ingelesek erre zuten, eta berreraiki egin behar izan zen.

Klaustroa: Lekurik aipagarriena da eta 14 x 14 metroko lauki batek osatzen du. Eliza baino zaharragoa, elementurik zaharrena da eta politena ere bai. Edena irudikatzen duen lorategia arkupe ojibal batez dago inguratuta. Gangak izan beharrean, goiko solairuak sostengatzen dituzten egurrezko xaflak besterik ez du. Mendeetan zehar, etxebizitzak eraldaketa ugari izan ditu kuartela, eskola nautikoa, epaitegia... izan dela, bertan merkatua ere egin izan da. Orain dela urte batzuk, udalak erosi eta eraberritu egin zuen. Bertan katekesi klaseak ere ematen dira gaur egun, goiko pisuan elizgizonentzako zaharren egoitza dagoen bitartean.

 Santa Eufemia Eliza
Santa Eufemia eliza portuaren ondoan kokatutako eliza da, herriko eliza zaharrena eta garrantzitsuena. Izan ere, antzina erregeek horrarteko bidaia egiten zuten zin egiteko, zin-eliza izatea dugu, beraz, bere garrantziaren erakusle nagusia. XIII. mendekoa da, ematen du herria sortu zenekoa dela. 26 metro luze, 12 metro zabal eta 20 metro luze da. XVIII. mendeko dorre barrokoa eta erretaula neogotikoa ditu. Haren altzarien artean Mendozatarren hilobia da esanguratsuena. Herriak izandako suteen ondorioz, gaur egun dagoen eraikina XV. mendekoa da, aurretik zegoen eliza erromaniko baten gainean eraikia. Horri portiko bat erantsi zitzaion, baina 2000. urtean bota egin zuten elizak bere betiko itxura gorde zezan, hots, portikorik gabekoa.

 Santa Maria eliza
Bermeoko eliza berriena da, XIX. mende erdialdean Silvestre Perez arkitektoak eraikia.

Eliza hau Talako Santa Maria eliza bota egin behar izan zutelako eraiki zen, haren egoera kaxkarra zelako, eta Bermeoko fededun kopuru handia hartzeko beste bi elizak ez zirelako nahikorik. Obrak 1823an hasi ziren eta 1858an bukatu baziren ere, ez zuten inauguratu 1866. urtera arte. Hala eta guztiz, estrainekoan bukatu gabe zegoen bai kanpotik bai barrutik. Dorrea esate baterako, 1899an bukatu zuten.

Eraikina neoklasikoa da, bi dorre dituena albo bietan, eskumakoan kapandorrea du baina bigarrena eraiki barik gelditu zen. Portikora zutabe erreskada bat igaroz sartzen da. Eraikin honek erromatar edo greziar tenplu baten antza handiagoa du, eliza katoliko batena baino. Gurutze greko baten itxura du eta erdialdean kupula oktogonala dago. Sarreran bi kapera daude albo banatan eta kupula sostengatzen duten zutabeen artean lau erretaula ditugu. 
 Talako Andra Mari eliza
1310. urtean eraiki zen eta XVIII. mendean bota zuten, bere egoera txarra zela eta. Gaur egun ospitale psikiatrikoa dagoen lekuan egon zen eraikita, antzinako harresietatik at.  XIII. mendean, etengabeko hazkundean ari zen herriarentzat Santa Eufemia eliza txiki gelditu zen eta berau baino handiagoa izango zen Talako Andra Mari eliza eraiki zuten. Tamaina handiko eliza zen, hiru nabe eta fatxadan bi dorre zituena, baita 13 aldare eta hainbat kapera ere. Eraikina eraitsi zutenean bere barnean zituen altxorrak Santa Eufemia elizara eraman zituzten.

 Aita Guria baleontzia: bale-arrantzaren interpretazio zentroa 
XVII. mendeko baleontzi baten birsortzea da eta Artza kaian dago kokatuta. Baleontzia bisitatzeko bisita gidatuak daude.

 Doniene atea
XIV. mendean, Bermeoren osperik handieneko garaian, harresia ipini zuten herriaren inguruan, defentsarako. Harresiak zazpi ate zituen, baina gaur egun Doniene ateak edo San Juan portalea deritzonak baino ez dirau. Honen izena Gaztelugatxera zeraman bidea hemendik hastetik dator. Oso deigarriak dira harresiaren zabalera eta egitura.

 Bestelakoak 
Bermeon badira hiribilduan garrantzitsuak izan diren arrantzaleak, baserritarrak eta bestelako pertsonaiak omentzeko zenbait eskultura: 
 Itzulera: Herriko arrantzaleei eskainitako eskultura da eta Farol Berdea kaian dago kokatuta.
 Benito Barruetaren omenez: Benito Barrueta margolari bermeotarrari eskainitako monumentua da, Talan dago.
 Badatoz: 1912ko abuztuaren 12an izandako galernari begira dagoen familia baten irudikapena da. Torrontero enparantzan dago kokatuta.
 Baserritarrak: Baserritarrek bere produktuak saltzeko herrira egiten zituzten bisiten omenezko bi figurek osatzen dute. Eurei eskainita daude eta euren lana omentzeko egina dago. Taraska enparantzan dago.
 Matxitxakoko Guda: Doniene inguruan eraikitako eskultura da.
 Olatua: Nestor Basterretxea artistaren lana, Bermeoko herriari eta bertako bizilagunei eskainita dago. Portu Zaharrean kokatzen da.
 Xixili: Herriko lamia famatuaren irudia da. Haren izena daraman kaian kokatzen da, Bermeoko portuari sarrera ematen dion kaian hain zuzen.
 Arrain saltzaileak: Arrain saltzaileek egiten zuten lanaren omenezko eskulturak dira. Doniene atearen inguruan daude.
 Azken olatua, azken arnasa: Portu Zaharrean kokatutako Enrike Zubiaren eskultura dugu.
 Alonso Ertzillaren eskultura: Alonso Ertzillari eskainitako bustoa da. Alontso Ertzillak idatzi zuen La Araucana poema epikoa, eta haren gurasoak Bermeokoak ziren.
 Euskal kosmogonia: Nestor Basterretxea artistaren eskultura sorta da. Lamera parkean dago.

 Argazki galeria 

 Bermeotar ospetsuak 
 Juan Akurio, Nao Victoria ontziko pilotua, Magallanesen espediziotik bizirik itzuli zenetariko bat.
 Fermin Mundaka (1825-1880), Kariben ibilitako pirata eta beltzen trafikatzailea.
 Santos Domínguez y Benguria (1841- 1905), arkitektoa, diplomatikoa eta politikaria.
 Amama Eskolastika,  Muñoa auzoko oso emakume jakintsua zen, ‘Bizkaiko amama’ deitzen zioten. Elbira Zipìtriak  asko ikasi zuen beragaz Euskal Herriaz eta kondairez.
 Benito Barrueta (Bermeo, 1873 - 1953), margolaria.
 Teodoro Anasagasti (1880-1938), arkitektoa.
 Salvador Ruiz de Anduiza (Txo de Bermeo) (1950-2012), esku-pilotaria. 
 Francisco Basterretxea (1889-1975), politikari eta abokatua.
 Pedro Ispizua (1895-1975), arkitektoa.
 Gregorio Solabarrieta (1900-1978), musikaria.
 Jose Maria Uzelai (Bermeo 1903 - Busturia 1979), margolaria.
 Gonzalo Nardiz (1905-2003), politikaria, Eusko Jaurlaritzako sailburu izana.
 Nestor Basterretxea (1924-2014), margolari, eskultore eta zinegilea.
 Seber Ormaza, (1925-2010), politikaria, EAE-ANVko lehendakari historikoa, Herri Batasuneko mahai nazionaleko kidea.
 Juan Ramon Rementeria, (Bermeo, 1955 - ), puntista aurrelaria eta zesta konpontzailea Gernikako Jai Alai Eskolan.
 Alex Hormaetxea, (Miami, 1983 - ), puntista aurrelaria.
 Javier Hormaetxea, (Bermeo, 19xx - ), puntista.
 Ignacio Arozena Etxebarria (1931-2003), idazle eta historia irakaslea.
 Begoña Bilbao (1932-2005), idazle eta filologoa.
 Jose Juan Castillo (1945), sukaldaria, Euskal Sukaldaritza Berriko (Nueva Cocina Vasca) sukaldarien taldeko partaidea.
 Juan Karlos Goienetxea Beitia (1949), politikaria, 16 urtez alkate, eta Eusko Alkartasunako Bizkaiko lehendakari ohia.
 Analupe Fernandez (1960??), abeslaria eta rapsoda.
 Josu Erkoreka (1960-), politikaria, EAJren eleduna Espainiako Kongresuan.
 Izaskun Bilbao (1961), politikaria, Eusko Legebiltzarreko presidente ohia. 2009ko uztailaz geroztik, Europako Parlamentuko parlamentaria.
 Martin Lejarraga (1961), arkitektoa.
 Ricardo Odriozola (1965), biolinista eta musikaria.
 Izortz Zabala (1967), traineruetako patroia.
 Antonio Karmona Herrera (1968), futbolaria (Deportivo Alavés eta Eibar).
 Bingen Fernández (1972), txirrindularia (Euskaltel-Euskadi eta Cofidis).
 Amaia Gabantxo (1973), idazlea, flamenko abeslaria eta itzultzailea.
 Ilaski Serrano (1976), kazetaria, irrati esataria eta telebista aurkezlea.
 Agurne Anasagasti (1978), telebista aurkezlea.

 Erreferentziak 

 Anton Erkoreka Barrena, Etnografia de Bermeo, Doniene argitaletxea, 2003. .
 2008 Asier Romero Andonegi, Documentación tardomedieval de la villa de Bermeo: edición y estudio. Taller Digital; Biblioteca Virtual Miguel de Cervantes, Alicante. Tesis Doctoral.] .
 2007 Asier Romero Andonegi, Bermeo en sus documentos. Siglos XV y XVI. Bermeoko Udaletxea, Bermeo. .

 Kanpo estekak 
 Udalaren webgunea 
  BERMEO Auñamendi entziklopedian (Euskomedia fundazioa) 
 Bermeokue
 Arrantzaleen museoa
 Bermeoko ospitalea
 Bermeoko Erdi Aroren gaineko dokumentuak, artikuluak eta hitzaldiak
 Bermeoko euskararen egoerari buruzko erreportajea, Argia astekarian (2008-11-30).

 Turismo enpresak 
 Hegaluze: ibilaldi turistikoak Urdaibain.
 Matxitxako nautika: itsas bidaiak.
 Atuntxo Itsas bidaiak.
 Turdaibai: Urdaibaiko Turismo Iraunkorreko Elkartea.